Αλεξάνδρα της Σαξονίας-Κοβούργου-Γόθας

Η Αλεξάνδρα (αγγλ. Alexandra of Saxe-Coburg and Gotha, 1 Σεπτεμβρίου 1878 - 16 Απριλίου 1942) του Οίκου της Σαξονίας-Κοβούργου & Γκότα ήταν πριγκίπισσα της Σαξονίας-Κοβούργου και Γκότα και μετέπειτα πριγκίπισσα του Χόενλοε-Λάνγκενμπουργκ.

 Βιογραφία 
Η Αλεξάνδρα Λουίζα Όλγα Βικτωρία γεννήθηκε την 1 Σεπτεμβρίου 1878 στο Κάστρο του Ρόζεναου στο Κοβούργο και βαπτίσθηκε στις 2 Οκτωβρίου του ίδιου έτους. Ήταν το τέταρτο παιδί και η τρίτη κόρη του Αλφρέδου, Δούκα του Εδιμβούργου, και της Μεγάλης Δούκισσας Μαρίας Αλεξάνδροβνας της Ρωσίας. Ήταν επίσης εγγονή της Βικτωρίας τού Ηνωμένου Βασιλείου και του Αλέξανδρου Β΄ της Ρωσίας.http://www.booksllc.net/book.cfm?id=3646226

Πέρασε τα παιδικά της χρόνια αρχικά στην Αγγλία και έπειτα στη Μάλτα, τότε βρετανική αποικία, όπου ο πατέρας της υπηρετούσε στο Βρετανικό Βασιλικό Ναυτικό.http://allaboutroyalfamilies.blogspot.gr/2014/09/today-in-history-september-1st-1878.htmlhttp://www.avictorian.com/PrinceAlfred.html Το 1889 η οικογένεια μετακόμισε στο Κοβούργο, καθώς ο πατέρας ήταν ο διάδοχος της Δουκάτου της Σαξονίας-Κοβούργου & Γκότα. Το 1885 η Αλεξάνδρα έγινε παράνυμφος στο γάμο της θείας της, Βεατρίκης του Ηνωμένου Βασιλείου, με τον Ερρίκο του Μπάττενμπεργκ, καθώς και το 1893 στον γάμο του εξαδέλφου της, Γεωργίου, Δούκα της Υόρκης, και της Μαρίας του Τεκ.http://www.npg.org.uk/collections/search/portrait/mw145863/Prince-and-Princess-Henry-of-Battenberg-with-their-bridesmaids-and-others-on-their-wedding-day?LinkID=mp89748&role=art&rNo=2http://www.npg.org.uk/collections/search/portrait/mw189219/The-Duke-and-Duchess-of-York-and-Bridesmaids?LinkID=mp55463&role=sit&rNo=3

Κατά τα τέλη του 1895, η μητέρα της σχεδίασε τον αρραβώνα της με τον Ερνέστο του Χοενλόε-Λάνγκενμπουργκ (1863-1950).http://artdaily.com/news/74051/Thomas-Del-Mar-Ltd-announces-the-sale-of-the-armoury-of-the-Princely-House-of-Hohenlohe-Langenburg#.VogeCifp2gg Ο γάμος πραγματοποιήθηκε στις 20 Απριλίου 1896 στο Κοβούργο.http://www.museum-digital.de/bawue/index.php?t=objekt&oges=1156 Το ζεύγος απέκτησε πέντε παιδιά.

Η Αλεξάνδρα έζησε την υπόλοιπη ζωή της στη Γερμανία. Κατά τη διάρκεια του Α΄ Παγκοσμίου Πολέμου εργάστηκε ως νοσοκόμα του Ερυθρού Σταυρού. Στον Μεσοπόλεμο η Αλεξάνδρα μαζί με παιδιά της, υποστήριξαν το Ναζιστικό Κόμμα. Πέθανε εν μέσω του Β΄ Παγκοσμίου Πολέμου στις 16 Απριλίου 1942 στο Σβέμπις Χαλ.http://www.unofficialroyalty.com/princess-alexandra-of-edinburgh-and-saxe-coburg-and-gotha-princess-of-hohenlohe-langenburg/http://velkokneznamaria.deviantart.com/art/Alexandra-1878-1942-141517051

 Οικογένεια 
Απέκτησε πέντε παιδιά:
 Γοδεφρείδος (1897 - 1960), Πρίγκιπας του Χοενλόε-Λάνγκενμπουργκ. Νυμφεύτηκε τη Μαργαρίτα της Ελλάδας.
 Μαρία Μελίτα (1899 - 1967).
 Αλεξάνδρα Βεατρίκη Λεοπολδίνη (1901 - 1963)
 Ίρμα Ελένη (1902 - 1986).
 Αλφρέδος Χριστιανός (16 - 18 Απριλίου 1912).

Πρόγονοι

 Παραπομπές 

Κατηγορία:Οίκος της Σαξονίας-Κοβούργου-Γόθας
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Κατηγορία:Πριγκίπισσες της Σαξονίας-Κοβούργου-Γόθας